Beboerne i bydelen Aalborg Øst føler sig ikke længere sikre, når de går udenfor. Det skyldes, at der den seneste tid har været en række angreb, hvor molotovcocktails er blevet kastet mod både butikker og biler. Flere borgere i Aalborg Øst fortæller til TV2/Nord, at de er bekymrede efter den seneste tids episoder, blandt andre Kim Mikaelsen: -Vi går jo og føler os usikre her. Jeg tør for eksempel ikke at lade min kone gå ud om aftenen, uden at hun har noget at forsvare sig med, siger han. Og det betyder også, at han allerede har taget sine forholdsregler. -Jeg er gået så langt, at mig og min hustru har besluttet, at vi kommer til at flytte fra Aalborg Øst, siger han. Se flere reaktioner i TV2/Nord i udsendelsen torsdag 19.30.
Efter det tredje brandangreb på kun 15 dage i Aalborg Øst føler borgerne sig ikke længere trygge.